ເຂດປະເວດເດີມມີຖານະແມ່ນ ຕຳບົນປະເວດ ແມ່ນເຂດການປົກຄອງຂອງອຳເພີພະຂະໂໜງ ຈັງຫວັດພະປະແດງ ເຊິ່ງຕໍ່ມາໄດ້ຍ້າຍມາຂຶ້ນກັບຈັງຫວັດພະນະຄອນໃນປີຄ.ສ. 1927 ເມື່ອເວລາຜ່ານໄປ ທ້ອງທີ່ອຳເພີພະຂະໂໜງມີສະພາບເປັນຊຸມຊົນ ຍ່ານການຄ້າ ອຸສາຫະກຳແລະບ່ອນພັກອາໄສຫຼາຍຂຶ້ນ ໃນປີ ຄ.ສ. 1963 ທາງລາຊະການຈຶງໄດ້ຕັ້ງສຸຂາພິບານປະເວດຂຶ້ນຄອບຄຸມພື້ນທີ່ຕຳບົນປະເວດ ຕຳບົນສວນຫຼວງ ຕຳບົນດອກໄມ້ ຕຳບົນໜອງບອນທັງຕຳບົນ ຮວມເຖິງບາງສ່ວນຂອງຕຳບົນບາງຈາກແລະຕຳບົນບາງນາ ແລະໃນປີ ຄ.ສ. 1964 ພື້ນທີ່ສ່ວນໃຫຍ່ກໍໄດ້ຖືກໂອນໄປຂຶ້ນກັບເທດສະບານນະຄອນບາງກອກ (ເຊິ່ງຂະຫຍາຍເຂດອອກມາເປັນຄັ້ງທີ 3) ເຫຼືອພຽງຕຳບົນປະເວດແລະຕຳບົນດອກໄມ້ທີ່ຍັງຄົງຢູ່ໃນເຂດສຸຂາພິບານ ໃນປີ ຄ.ສ. 1971 ຈັງຫວັດພະນະຄອນຖືກຮວມເຂົ້າກັບຈັງຫວັດທົນບຸລີ ປ່ຽນຖານະແມ່ນນະຄອນຫຼວງກຸງເທບທົນບຸລີ

ຈັກກະວັດໂລມັນ ຫຼື ຈັກກະວັດລົມ (ລາແຕັງ: Imperivm Romanvm; ແມ່ແບບ:Lang-grc; ອັງກິດ: Roman Empire) ແມ່ນຊ່ວງໄລຍະເວລາໜຶ່ງຂອງອາລະຍະທຳລົມບູຮານເຊິ່ງປົກຄອງໂດຍຮູບແບບອັດຕາທິປະໄຕ. ຈັກກະວັດໂລມັນໄດ້ສືບຕໍ່ການປົກຄອງມາຈາກສາທາລະນະລັດລົມ (510 ປີກ່ອນຄະລິດຕະການ - ສະຕະວັດທີ 1 ກ່ອນຄະລິດຕະການ) ເຊິ່ງໄດ້ອ່ອນແອລົງຫຼັງຈາກຄວາມຂັດແຍ້ງລະຫວ່າງໄກອຸດ ມາລິອຸດແລະຊຸນລາ ແລະສົງຄາມກາງເມືອງລະຫວ່າງຈູລຽດ ຊີຊາແລະປົມປີໃນຊ່ວງໄລຍະການຕໍ່ສູ້ນີ້ ສະມາຊິກສະພາຊີເນດໄດ້ລົ້ມຕາຍລົງໄປນັບຮ້ອຍຄົນ ສະພາຊີເນດ ຈຶ່ງໄດ້ບັນຈຸຜູ້ທີ່ພັກດີໃນຂໍ້ຕົກລົງໄຕພັນທະມິດຄັ້ງທຳອິດແລະຂໍ້ຕົກລົງໄຕພັນທະມິດຄັ້ງທີສອງເພີ່ມ ມີຫຼາຍມື້ທີ່ໄດ້ຖືກສະເໜີໃຫ້ເປັນເສັ້ນແບ່ງຂອງການປ່ຽນແປງລະຫວ່າງສາທາລະນະລັດແລະຈັກກະວັດ ໄດ້ແກ່

ຕັກຊີ ແມ່ນຄຳຫຍໍ້ມາຈາກ ຕັກຊີ ແຄັບ (Taxicab) ຄິດຄົ້ນໂດຍແຮລີ້ ເອັນ ອັນເລນ ນັກທຸລະກິດຊາວນີວຢອກທີ່ນຳເຂົ້າລົດຕັກຊີມາຈາກປະເທດຝະລັ່ງ ໂດຍຫຍໍ້ມາຈາກຄຳວ່າ ຕັກຊີມິເຕີ້ ແຄັບ (Taximeter cab) ອີກທີ. ສ່ວນຄຳວ່າ cab ມາຈາກຄຳວ່າ cabriolet ແມ່ນລົດມ້າລາກຈູງ ແລະຄຳວ່າ taxi ເປັນຄຳເຄົ້າພາສາລາແຕັງໃນຍຸກກາງ ອັນມາຈາກ ຄຳວ່າ taxa ທີ່ໝາຍເຖິງ ພາສີຫຼືການຄິດເງິນ ແລະຄຳວ່າ meter ມາຈາກພາສາເກັກຄຳວ່າ metron ແປວ່າ ວັດໄລຍະທາງ.

ໃນ ເສດຖະສາດຈຸນລະພາກ, ບັນຫາການເຮັດໃຫ້ເກີດຜົນປະໂຫຍດສູງສຸດ ແມ່ນ ບັນຫາ ທີ່ ຜູ້ຊົມໃຊ້ ປະສົບ: ""ໃນການທີ່ ຈະໃຊ້ ເງິນ ທີຕົນເອງມີຢູ່ແນວໃດ ເພື່ອ ເຮັດໃຫ້ເກີດ ຜົນປະໂຫຍດ ສູງສຸດຕໍ່ຕົນເອງ?

ໂຮງຮຽນ ແມ່ນບ່ອນສຳລັບເຝິກສອນນັກຮຽນພາຍໃຕ້ການເບິ່ງແຍງຂອງຄູບາອາຈານ. ຫຼາຍປະເທດຊາດມີລະບົບການສຶກສາຢ່າງເປັນທາງການ. ສ່ວນຫຼາຍເປັນການສຶກສາຢ່າງບັງຄັບ. ໃນລະບົບການຮ່ົຳຮຽນນີ້ ແມ່ນນັກຮຽນຈະກາຍໂຮງຮຽນຕາມຊັ້ນຕາມລຳດັບ. ຊື່ຂອງບັນດາໂຮງຮຽນແນວນີ້ອາດແຕກຕ່າງກັນໄປຕາມພາສາແລະປະເທດ ແຕ່ໂດຍຫຼັກຈະມີໂຮງຮຽນປະຖົມເພື່ອເດັກນ້ອຍ ແລະໂຮງຮຽນມັດທະຍົມສຳລັບເດັກໃຫຍ່ຜູ້ໄດ້ເລົ່າຮຽນລະດັບປະຖົມມາແລ້ວ.

ແອບເປິນໄດ້ເປີດເຜີຍໄອໂຟນລຸ້ນທຳອິດໂດຍ ສະຕີບ ຈອບ ໃນງານແມັກເວີນ ວັນທີ 9 ມັງກອນ ຄ.ສ. 2007 ແລະວາງຈຳໜ່າຍຄັ້ງທຳອິດໃນສະຫະລັດອາເມລິກາວັນທີ 29 ມິຖຸນາ ຄ.ສ. 2007. ໄອໂຟນໄດ້ຊື່ວ່າແມ່ນສິ່ງປະດິດຍອດຢ່ຽມປະຈຳປີຈາກວາລະສານທາມ ປະຈຳປີ 2550 ໂດຍມີລຸ້ນຖັດມາແມ່ນ ໄອໂຟນ 3G ແລະ ໄອໂຟນ 3GS ແລະໄອໂຟນ 4 ໄດ້ເປີດໂຕໃນວັນທີ 7 ມິຖຸນາ ຄ.ສ. 2010. ໄອໂຟນລຸ້ນໃໝ່ຫຼ້າສຸດໃນປັດຈຸບັນແມ່ນ iPhone 5 ເຊິ່ງມີເປັນລຸ້ນທີ່ສົມບູນທີ່ສຸດໃນຂະນະນີ້. ໃນວ່າງເດືອນກັນຍາ 2013 ບໍລິສັດapple ໄດ້ຖະແຫລງການສີນຄ້າໃໝ່ຂອງໄອໂພນ ຄືIphone 5s, Iphone 5c ເຊິ່ງລາຄາເລີ້ມຕົ້ນແຕ Us$ 549ຂື້ນໄປ.